cyanic-selkie/wikianc huggingface dataset:
Դակոտա Ֆենինգ
2008 - ներկա ժամանակ
2009-2010 թվականներին վամպիր Ջեյնի փոքրիկ դերով հանդես է եկել «Մթնշաղ. Նորալուսին», «Մթնշաղ. Խավարում», «Մթնշաղ. Լուսաբաց` Մաս 2» ֆիլմերում, որ նկարահանվել են Ստեֆանի Մայերի համանուն գրքերի հիման վրա ։
2010 թվականին լույս տեսավ «Ռանեվեյս» ֆիլմը Դակոտայի, Քրիստեն Ստյուարտի, Ստելա Մայիվի և Սքաութ Թեյլոր Քոմփթոնի մասնակցությամբ, որտեղ Ֆենինգը կատարում է Շերի Քերիի դերը, ով The Runaways խմբի վոկալիստներից է։
Միջազգային Ոսկի կանոնի կիրակին
Միջազգային Ոսկի կանոնի կիրակին (International Golden Rule Sunday. A Handbook), 1926 թվականին Նյու Յորքում Չ.Վիքրին տպած ձեռնարկն է։
Դակոտա Ֆենինգ
2008 - ներկա ժամանակ
Նաև տարվել են բանակցություններ Գեյլ Ֆորմենի «If I Stay» («Եթե ես մնամ») նոր ֆիլմում նրա մասնակցության վերաբերյալ։ Ֆիլմը պետք է նկարահանվեր Summit Entertainment ընկերության կողմից բրազիլացի ռեժիսոր Հեյթոր Դհալիայի նախաձեռնությամբ, թեև նախապես ծրագրված էր, որ դրանով պետք է զբաղվեր Քեթրին Հարդվիքը։ Դակոտան պետք է կատարեր Միայի դերը, որը պաշտում է դասական երաժշտությունը, իսկ նրա ընկերը ռոք աստղ է։ Միան չի կարողանում ընտրել սիրո և երաժշտության միջև, բայց նրա առջև ծառանում է այլ մի խնդիր՝ ընտրությունը կյանքի և մահվան միջև ։ Սակայն Դակոտան լքել է նախագիծը՝ ցանկանալով առանց ծանրաբեռնվածության ավարտել դպրոցը 2011 թվականի գարնանը ։ 2011 թվականին Դակոտա Ֆենինգն ընդունվել է Նյու Յորքի համալսարան ։
Միջազգային Ոսկի կանոնի կիրակին
Պատմություն
Չ. Վիքրին (1876-1966) Մերձավոր Արևելքի նպաստամատույց կոմիտեի հոգաբարձուների խորհրդի անդամ էր։ 1923 թվականին վերադառնում է Մերձավոր Արևելք կատարած իր այցից և, խիստ ազդված լինելով որբանոցների և գաղթականների ճամբարների խղճուկ տեսարաններից, բնորոշում է տարածաշրջանը որպես «մահվան կողմից հետապնդվող երկիր»։ Վիքրին առաջ է քաշում «Ոսկի կանոնի» կիրակի կազմակերպելու գաղափարը, որը շատ կարճ ժամանակում դառնում է նպաստամատույց կոմիտեի ամենաարդյունավետ նախաձեռնություններից մեկը։
Դակոտա Ֆենինգ
2008 - ներկա ժամանակ
2011 թվականի փետրվարին հայտնվեց տեղեկություն այն մասին, որ Դակոտան նկարահանվում է միանգամից երեք ֆիլմերում. Մայքլ Հոֆֆմանի «Լոնդոնյան արձակուրդներ» ֆիլմում Դակոտան կատարում էր թագուհու քրոջ՝ արքայադուստր Մարգարետի դերը պատանի հասակում, երբ նրանք որոշում են լքել Բուքինգեմյան պալատը մեկ գիշերով, որպեսզի ժողովրդի հետ մասնակցեն Երկրորդ համաշխարհային պատերազմի հաղթանակին նվիրված տոնախմբությանը ։ «Կյանքը մոթելում» ֆիլմը նկարահանվել է նույնանուն սիրավեպի հիման վրա։ Այդ ֆիլմում Դակոտան խաղում է Էմիլի Հիրշի և Սթիվեն Դորֆի հետ, որը «Ինչ-որ մի տեղ» ֆիլմում մարմնավորել է դերասանուհու քրոջ՝ Էլի հորը։ «Վայրի Միսիսիպի» հնդկական թրիլերում դերասանուհին պետք է կատարի գլխավոր հերոսի զուգընկերոջ դերը, որոնք փախչում են գանգստերներից ադամանդները գողանալուց հետո ։ Դակոտան փոխարինել է Սիրշա Ռոնանին «Էֆֆի» կենսագրական ֆիլմում, որտեղ դերասանուհին պետք է կատարեր Էֆֆի Գրեյի դերը, ով քննադատ, ճարտարապետ, պոետ և նկարիչ Ջոն Ռասկինի կինն է։ Ֆիլմի սյուժեն պտտվում է Էֆֆիի, Ռասկինի և Միլի հանրահայտ վիկտորյան սիրային եռանկյունու շուրջը։ Ֆիլմի պրեմիերան կայացել է 2013 թվականին, նրա ռեժիսորը եղել է Ռիչարդ Լեքսթոնը, իսկ սցենարիստը՝ Էմմա Թոմսոնը։
Միջազգային Ոսկի կանոնի կիրակին
Բովանդակություն
Գրքում ներկայացված են Մերձավոր Արևելքի նպաստամատույցի նախաձեռնած «Ոսկի կանոնի» կիրակի կոչվող միջոցառումների իրականացման ձևերը։ Դրանք ներառում էին ինչպես հսկայածավալ քարոզչական աշխատանքը, որ տարվում էր թերթերի, գովազդային պաստառների միջոցով, հայտնի քաղաքական գործիչների և այլ երևելիների մասնակցությամբ ողջ ԱՄՆ-ում, այնպես էլ հետագայում ավելի քան 54 երկրներում, «Ոսկի կանոնի» ճաշկերույթների, թեյախմությունների կազմակերպումը հայտնի հյուրանոցներում, տարբեր հասարակական վայրերում, դպրոցներում և եկեղեցիներում։ Գրքում ընդգրկված են այս քարոզչական հնարքները ներկայացնող պաստառների, գրքույկների լուսանկարներ, ինչպես նաև տարբեր քաղաքներում՝ Երուսաղեմում, Ժնևում, Նյու Յորքում, Սթոքհոլմում կազմակերպված «Ոսկի կանոնի» ճաշկերույթների ժամանակ արված բացառիկ լուսանկարներ։ Այդ ճաշկերույթներին մասնակցում էին մի քանի տասնյակ երկրների ներկայացուցիչներ, կրոնական համայնքների առաջնորդներ և այլ հյուրեր։ Որպես Մերձավոր Արևելքի նպաստամատույցի անդամ՝ Վիքրին ներկայացրել է կոմիտեի կազմավորումն ու գործունեությունը։ Նա մանրամասն անդրադարձել է ԱՄՆ նախագահների և պետքարտուղարների համագործակցությանը «Ոսկի կանոնի» կիրակիի միջոցառումներին, որոնց հետագայում մասնակցել են նաև այլ երկրների ղեկավար մարմիններ՝ ընդհուպ մինչև Ճապոնիայի արքայազնը ։
Դակոտա Ֆենինգ
Մոդելային կարիերա
2010 թվականի դեկտեմբերին հայտնի է դարձել, որ Ֆենինգը կնքել է պրոֆեսիոնալ մոդելային պայմանագիր IMG Models գործակալության հետ, որի հետ համագործակցել են այնպիսի հայտնի մոդելներ, ինչպիսիք են Ժիզել Բյունդհենը, Քեյթ Մոսը, Նաոմի Քեմփբելը ։ Ըստ տվյալների՝ Դակոտան պետք է աշխատի Special Bookings ընկերության հետ և շարունակի մոդելի կարիերան Dakota F. անվամբ
Միջազգային Ոսկի կանոնի կիրակին
Ծանոթագրություններ
Կատեգորիա:1926 գրքեր Կատեգորիա:Գրական գործեր Հայոց ցեղասպանության մասին
Դակոտա Ֆենինգ
Մոդելային կարիերա
2007 թվականին Դակոտան ներկայացրել է հագուստ Մարկ Ջեյքոբսի գարուն-աշուն հավաքածուից, իսկ 2011 թվականի մարտին նա ներկայացրել է Marc Jacobs օծանելիքի ընկերության նոր օծանելիքի գովազդը, որն ստացել է Oh Lola անվանումը ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի մոդելներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:«Երիտասարդ դերասան» մրցանակի դափնեկիրներ Կատեգորիա:Նյու Յորքի համալսարանի շրջանավարտներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Չափավոր շոգ կլիմա
Չափավոր շոգ կլիմա, չոր մերձարևադարձային կլիմայի տարատեսակ։
Չափավոր շոգ կլիմա ՀՀ-ում
ՀՀ-ում ձևավորվում է հյուսիսարևելյան և հարավարևելյան շրջաններում՝ 900-1300 մ բարձրություններում։
Ձմեռ
Ձմեռը չափավոր ցուրտ է՝ հաստատուն ձնածածկույթով։ Հունվարին օդի միջին ջերմաստիճանը -3-ից -5 °C է, նվազագույնը՝ -30 °C։
Գարուն
Գարունը մեղմ է, տևական և խոնավ
Աշուն
Աշունը զով է (միջին ջերմաստիճանը՝ 10-17 °C), արևոտ՝ անհողմ եղանակների գերակշռությամբ։
Կատեգորիա:Կլիմա
Վիդիադհար Սուրաջպրասադ Նայփոլ
Վիդիադհար Սուրաջպրասադ Նայփոլ (Vidiadhar Surajprasad Naipaul, ), հնդկական ծագմամբ անգլիալեզու գրող։ 2001 թ. Գրականության Նոբելյան մրցանակի դափնեկիր։ Հայտնի է իսլամի հանդեպ իր խիստ քննադատությամբ։
Արտաքին հղումներ
Կատեգորիա:Անգլիալեզու արձակագիրներ Կատեգորիա:Նոբելյան մրցանակի դափնեկիրներ Կատեգորիա:Օքսֆորդի համալսարանի շրջանավարտներ Կատեգորիա:Բրիտանացի գրողներ Կատեգորիա:20-րդ դարի բրիտանացի վիպասաններ Կատեգորիա:Բրիտանացի վիպասաններ
Բիվեր
Բիվեր (Beaver Island, Isla San Rafael), կղզի Ֆոլկլենդյան կղզեխմբում։ Բիվերը գտնվում է Ատլանտյան օվկիանոսի հարավային շրջանում։
Արևմուտքից սահմանակից է Ուեդդելի կղզուն, իսկ հարավից՝ Նյու Այլենդին (New Island, Isla de Goicoechea)։ Զբաղեցնում է 48,56 կմ² մակերես։ Կղզու ամենաբարձր կետը համարվում է 234 մ-ը ։
Այստեղ հանդիպող կենդանատեսակներից են Պապուական պինգվինը (Pygoscelis papua), Հարավամերիկյան գորշ աղվեսը, Lama guanicoe, Caracara plancus, ծովային բազմաթիվ թռչուններ։
Ծանոթագրություններ
Կատեգորիա:Ֆոլկլենդյան կղզիներ Կատեգորիա:Անմարդաբնակ կղզիներ
Աննա Բըրնս
Աննա Բըրնս (անգլ․՝ Anna Burns, ), իռլանդացի գրող, 2018 թվականի Բուքերյան մրցանակի դափնեկիր։
Կենսագրություն
Նա ծնվել է 1962 թվականին՝ Բելֆաստում։ Սովորել է Սրբ․ Ջեմմայի անվան ավագ դպրոցում։ 1987 թվականին տեղափոխվել է Լոնդոն։ Այժմ ապրում է Արևելյան Սասիքսում ։
Ստեղծագործությունները
Նրա առաջին վեպը՝ «No bones»-ը, հյուսիսիռլանդական հակամարտության տարիներին Բելֆաստում ապրող աղջկա մասին գրավիչ մի պատմություն է։ Հյուսիսային Իռանդիայում տեղի ունեցած հակամարտությունը նկարագրող գործերի թվում «No Bones»-ը համարվում է կարևորագույններից մեկը․ այն նույնիսկ համեմատում են Ջեյմս Ջոյսի «Դուբլինցիներ»-ի հետ ։
Աննա Բըրնսի երկրորդ գործը՝ «Փոքրիկ կառույցները» հրատարակվել է 2007 թվականին։ Այն հանցագործ ընտանիքում ծնված կնոջ մասին զավեշտալի մի պատմություն է ։
2018 թվականին Աննա Բըրնսը ստացել է Բուքերյան մրցանակ «Կաթնավաճառը» վեպի համար և դարձել այդ մրցանակին արժանացած առաջին հյուսիսիռլանդացի գրողը։ Մրցանակաբաշխությունից հետո նա հայտարարել է, որ հրատարակելու է «Կաթնավաճառը» ԱՄՆ-ում, 2018 թվականի դեկտեմբերի 11-ին ։
Վեպում Բըրնսը պատմում է անանուն, 18-ամյա աղջկա մասին է, որին հետապնդում է իրենից տարիքով ավելի մեծ մի տղամարդ՝ «Կաթնավաճառը»։ Դեպքերը կրկին տեղի են ունենում հյուսիսիռլանդական հակամարտության տարիներին ։
Ծանոթագրություններ
Կատեգորիա:Իռլանդացի գրողներ Կատեգորիա:Բրիտանացի կին վիպասաններ
Հիդրոլոկացիա
Հիդրոլոկացիա (հիդրո և լատիներեն locatio— տեղավորում), ստորջրյա առարկաների տեղի (ուղղության և հեռավորության) հայտնաբերումը օբյեկտների առաքած ձայնային ազդանշանների (պասսիվ լոկացիա) կամ այդ օբյեկտներից անդրադարձած արհեստական ձայնային ազդանշանների (ակտիվ լոկացիա) միջոցով։ Կարևոր նշանակություն ունի ստորջրյա անտեսանելի խոչընդոտների, ձկների վտառների, խորասուզված նավերի հայտնաբերման, ծովի հատակի քարտեզագրման համար։ Կիրառվում է նաև ռազմական նպատակներով՝ սուզանավերին հետևելու և հայտնաբերելու, տորպեդային ու հրթիռային զենքի կիրառման դեպքում նպատակակետի կոորդինատները որոշելու համար։ Հիդրոլոկացիոն սարքերը (հիդրոլոկատոր, աղմուկապելենգատոր և այլն), իբրև կանոն, գործում են ուլտրաձայնային ալիքներով, որոնք սովորական ձայնային ալիքների համեմատությամբ ավելի թույլ են արտահայտում դիֆրակցիայի երևույթը։ Այս հանգամանքը կարևոր է ուլտրաձայնային ալիքների խիստ ուղղորդված փնջեր ստանալու համար։ Հիդրոլոկացիոն սարքերի հիմնական բնութագիրը հայտնաբերման հեռավորությունն է, որը կախված է առաքվող ազդանշանի հզորությունից, ձայնային խանգարումների մակարդակից և ջրում ձայնի տարածման պայմաններից։
Կատեգորիա:Ակուստիկա
Շալտինկա
Շալտինկա (Шалтинка), գետ Ռուսաստանում, հոսում է Չելյաբինսկի շրջանով։ Գետաբերանը գտնվում է Դարիվդի գետից 27 կմ աջ ափին։ Գետի երկարությունը կազմում է կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կոմի ավազանային շրջանին, գետի ջրատնտեսային տեղամասը՝ Պեչորա, գետի Գաղտնիության քաղաքականությունՎիքիպեդիայի մասինԱզատում պատասխանատվությունից Ծրագրավորողներ Տեսքը բջջայինովWikimedia Foundation Powered by MediaWiki ենթաավազանը Կամի գետաբերանն է մինչև թափվելը Բելայա գետի մեջ, գետի գետային ավազանը Կամա ։.
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝։
Ծանոթագրություններ
Կատեգորիա:Ռուսաստանի գետեր
Ազաս (այլ կիրառումներ)
Ազաս, կարող է վերաբերել՝
Արտեմ Աբելյան
Արտեմ Աղաբեկի Աբելյան (1914, նոյեմբերի 14, Հաղպատ - 1982), հայ մանկավարժ, ՀԽՍՀ վաստակավոր ուսուցիչ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։
Կենսագրություն
Արտեմ Աբելյանը ծնվել է 1914 թվականի նոյեմբերի 14-ին Հաղպատ գյուղում։ 1934 թվականին ավարտել է Երևանի մանկավարժական տեխնիկումը, այնուհետև նշանակվել է Հաղպատի յոթամյա դպրոցի ուսումնական մասի վարիչ և մաթեմատիկայի ուսուցիչ։ 1940 թվականին զորակոչվել է բանակ. այդ ժամանակ սովորում էր Երևանի մանկավարժական ինստիտուտի ֆիզիկամաթեմատիկական ֆակուլտետի 4-րդ կուրսում։ Նախապես ծառայության է անցել 146-րդ հրաձգային դիվիզիայի հետախուզական գումարտակում որպես տանկի հրամանատար, ապա տեղափոխվել է 15-րդ, իսկ 1941 թվականի հունվարից՝ 20-րդ տանկային դիվիզիայի հետախուզական գումարտակ, որը գտնվում էր Շեպետովկայում։
Պատերազմի սկզբին Արտեմ Աբելյանը Դուբնո քաղաքի մատույցներում էր։ Իր զորամասի հետ պաշտպանական մարտերով նահանջել է մինչև Չեռնիգով։ Նա վիրավորվում է Գոմել քաղաքի մոտ։ Ապաքինվելուց հետո տեղափոխվում է 54-րդ տանկային գունդ, որը մարտեր էր մղում Լոզովայա կայարանի մոտ։ Մարտերից մեկի ժամանակ Արտեմ Աբելյանը վիրավորվում է երկրորդ անգամ և բուժվելուց հետո նշանակվում է 20-րդ տանկային գնդում որպես տանկի հրամանատար։ Մասնակցում է Կուրսկի ճակատամարտին և Դնեպրի անցմանը։ 1944 թվականին սովորում է տանկային ուսումնարանում, որն ավարտելուց հետո նշանակվում է տանկային 32-րդ բրիգադում որպես դասակի հրամանատար։ Գերմանիայի դեմ պատերազմից հետո Արտեմ Աբելյանն իր տանկային բրիգադի հետ տեղափոխվում է Հեռավոր Արևելք, մարտերով հասնում Կուրիլյան կղզիներ։
1946 թվականի օգոստոսին Արտեմ Աբելյանը զորացրվում է և, վերադառնալով հայրենի շրջանը, նշանակվում է միջնակարգ դպրոցի, նշանակվում է միջնակարգ դպրոցի մաթեմատիկայի ուսուցիչ՝ միաժամանակ ավարտելով հեռակա մանկավարժական ինստիտուտը։ Այնուհետև նշանակվում է Ալավերդու Սպենդարիանի անվան միջնակարգ դպրոցի տնօրեն։
Պարգևատրվել է «Կարմիր աստղ», «Աշխատանքային կարմիր դրոշի» շքանշաններով և մեդալներով ։
Ծանոթագրություններ
Կատեգորիա:Հայ մանկավարժներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:ՀԽՍՀ վաստակավոր ուսուցիչներ Կատեգորիա:Դպրոցի տնօրեններ Կատեգորիա:Կուրսկի ճակատամարտի մասնակիցներ Կատեգորիա:Կարմիր աստղի շքանշանի ասպետներ Կատեգորիա:Աշխատանքային կարմիր դրոշի շքանշան Կատեգորիա:Հայրենական մեծ պատերազմի մասնակիցներ
Արիզոնա Զերվաս
Արիզոնա Զերվաս (Arizona Zervasborn; ), ամերիկացի ռեփեր, երգիչ և երգերի հեղինակ։ Նա հայտնի է դարձել «Roxanne» երգի շնորհիվ, որը չորրորդ հորիզոնական է զբաղեցրել Billboard Hot 100 հիթ-շքերթում, Spotify-ի փլեյլիստներում և ՏիկՏոկի հոլովակներում օգտագործվելուց հետո ։ Սինգլի հաջողությունը թույլ է տվել նրան շրջագայություն սկսել 2019 թվականին, և նույն տարվա նոյեմբերին նա պայմանագիր է կնքել Columbia Records-ի հետ ։ «Roxanne»-ը նաև ընգրկվել է Նոր Զելանդիայի հիթ-շքերթում և ԱՄՆ-ի, Ավստրալիայի և մի քանի այլ երկրների հիթ-շքերթների լավագույն տասնյակում։
Կարիերա
Արիզոնա Զերվասը թողարկել է իր առաջին երգը 11-րդ դասարանում ։ Նրա դեբյուտային սինգլը՝ «Don't Hit My Line»-ը, թողարկվել է 2016 թվականին ։ Դրան հաջորդել են ավելի քան 30 սինգլների թողարկումներ, որոնք միասին մոտ 1 միլիոն սթրիմներ են հավաքել Spotify-ում։ Դեբյուտային՝ 3 երգ ներառող «Living Facts» մինի ալբոմը թողարկվել է 2018 թվականին ։
Զերվասը թողարկել է իր առաջին հիթ-շքերթում ընդգրկված երգը՝ «Roxanne»-ը, 2019 թվականի հոկտեմբերի 10-ին։ Այն վիրուսային հիթ է դարձել ՏիկՏոկում ։ Երգն առաջին հորիզոնական է զբաղեցրել Spotify-ի ԱՄՆ-ի թոփ-50 հիթ-շքերթում նոյեմբերի 8-ին, դառնալով հիթ-շքերթում առաջին երգը, որը թողարկվել է ոչ մի լեյբլի հետ պայմանագիր չունեցող արտիստի կողմից ։ Երգը դեբյուտել է ամերիկյան Billboard Hot 100 հիթ-շքերթի 34-րդ հորիզոնականին այն ժամանակ, երբ UK Singles Chart-ում այն զբաղեցրել է 24-րդ հորիզոնականն, իսկ Նոր Զելանդիայում՝ առաջինը, դառնալով իր առաջին համար մեկ սինգլը։ Երգը «պատերազմ» է առաջացրել լեյբլների միջև արտիստի համար, և, ի վերջո, 2019 թվականի նոյեմբերի 15-ին Զերվասը պայմանագիր է կնքել Columbia Records-ի հետ ։ Սրանով նշվել է Columbia-յի 2019 թվականի երկրորդ խոշոր գործարքը՝ Լիլ Նաս Էքսի հետ պայմանագիր կնքելուց հետո, ով հայտնի է դարձել իր «Old Town Road» հիթով ։
Ըստ Billboard ամսագրի, Զերվասը հանդես է եկել ավելի քան 50 շոուներով ամբողջ ԱՄՆ-ով, ներառյալ Նյու Յորքի Webster Hall-ը ։
Ծանոթագրություններ
Կատեգորիա:Հիփ հոփ երաժիշտներ Կատեգորիա:Հիփ հոփ երգիչներ Կատեգորիա:Ամերիկացի հիփ հոփ երգիչներ Կատեգորիա:Ամերիկացի հիփ հոփ երաժիշտներ Կատեգորիա:Ամերիկացի ռեփերներ Կատեգորիա:Ռեփերներ Կատեգորիա:Ամերիկացի երգիչներ Կատեգորիա:Ամերիկացի երգիչ-երգահաններ
Պտտահողմ
Պտտահողմ, մրրիկ, ուժգին, սրընթաց պտուտակաձև քամի։
Առաջացում
Առաջանում է ամպրոպային ամպերում և սև թևքի կամ կնճիթի ձևով կախվում ներքև՝ հաճախ մինչև Երկրի մակերևույթը։ Բարձրությունը 800-1500 մ է։
Կառուցվածք
Պտտահողմը ունենում է՝
Բնութագիր
Հայաստանի տարածքում դիտվում է հատկապես ամառվա չոր և տաք եղանակներին։
Արտաքին հղումներ
Կատեգորիա:Քամիներ
Յուլանդա
Յուլանդա (Юланда), գետ Ռուսաստանում, հոսում է Բաշկորտոստանի շրջանով։ Գետաբերանը գտնվում է Բելայա գետի ձախ ափից 308 կմ հեռավորության վրա։ Գետի երկարությունը կազմում է 11 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսոկումի ավազանային շրջանին, գետի ջրատնտեսային տեղամասը՝ Բելայա, գետի ենթաավազանը Ուֆա գետն է մինչև թափվելը Բիրսկ, գետի գետային ավազանը Կամա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր
Վիլլեմ դե Կունինգ
Վիլլեմ դե Կունինգ (նաև՝ Կոոնինգ, Willem de Kooning, հոլանդերեն արտասանություն՝ դե Կոնինգ, ), 20-րդ դարի երկրորդ կեսի առաջատար նկարիչ և քանդակագործ, աբստրակտ էքսպրեսիոնիզմի առաջատարներից մեկը։
Կենսագրություն
Վիլլեմ դե Կունինգը ծնվել է 1904 թվականի ապրիլի 24-ին Ռոտերդամում։ Նրա ծնողները՝ Լեենդերդ դե Կունինգը և Կոռնելիա Նոբելը, ամուսնալուծվել են 1907 թվականին, և Վիլլեմ դե Կունինգը նախ ապրել է իր հոր, ապա՝ մոր հետ։ Մինչև 1924 թվականը հաճախել է երեկոյան դասընթացների Վիլլեմ դե Կոոնինգի անվան ակադեմիայում։ 1926 թվականին նա ապօրինի մեկնել է Միացյալ Նահանգներ, հաջորդ 70 տարվա ընթացքում ապրել և աշխատել է Նյու Յորքում։ Ընկերություն է արել Արշիլ Գորկու հետ և ենթարկվել նրա ազդեցությանը։
Դե Կունինգի անհատական ոճը ձևավորվել է 1930-ական և 940-ական թվականների սահմանին Պիկասոյի և Միրոյի ազդեցությամբ։ 1943 թվականին նա ամուսնացել է հայտնի նկարիչ Էլեն Ֆրիդի հետ։ 1950-ականներին դե Կունինգը, գնալով պրիմիտիվիզմի ուղով, զարգացրել է այսպես կոչված «պատկերավոր աբստրակցիաները»։
Ժամանակի ընթացքում դե Կունինգի կտավները հագեցվել են լանդշաֆտային նմուշներով՝ դառնալով պակաս առարկայական։ Ավելի ուշ շրջանի նրա աշխատանքներում գերակշռում են շինծու դեկորատիվության միտումը, երբ իրավիճակը բարդացրել են ալկոհոլիզմը և Ալցհայմերի հիվանդությունը։ Չնայած դե Կունինգի ստեղծագործության ոչ միանշանակ բնույթին՝ նա դարձել է առաջին նկարիչը, որն արժանացել է Կայսերական մրցանակի։
2006 թվականին «Կանայք» շարքից նրա երրորդ նկարը վաճառվել է 137,5 միլիոն դոլարով՝ դառնալով ամենաթանկ արվեստի գործերից երկրորդը պատմության մեջ (այժմ այն ​​երրորդն է) ։
Վիլլեմ դե Կունինգի հետմահու ցուցահանդեսը դարձել է Նյու Յորքի 2012 թվականի ամենաշատ այցելւներն ունեցած ցուցահանդեսը և տասներեքերորդն աշխարհում ։
Արտաքին հղումներ
Կատեգորիա:20-րդ դարի նկարիչներ Կատեգորիա:Ազատության նախագահական մեդալով պարգևատրվածներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:20-րդ դարի ամերիկացի նկարիչներ Կատեգորիա:Ժամանակակից նկարիչներ Կատեգորիա:Ամերիկացի դիմանկարիչներ Կատեգորիա:Ազատության նախագահական մեդալով պարգևատրվածներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:20-րդ դարի ամերիկացի նկարիչներ Կատեգորիա:Ժամանակակից նկարիչներ Կատեգորիա:Ամերիկացի դիմանկարիչներ Կատեգորիա:Ամերիկացի քանդակագործներ Կատեգորիա:Ամերիկացի դիզայներներ
Հոլզի
Էշլի Նիկոլետ Ֆրանջիպանի (Ashley Nicolette Frangipane, ), առավել հայտնի է Հոլզի (Halsey) կեղծանվամբ, ամերիկացի երգչուհի և երգերի հեղինակ։
Վաղ կյանք
Հոլզին ծնվել և մեծացել է Նյու Ջերսիում։ Նա ունի իտալական, հունգարական և իռլանդական արմատներ՝ մոր կողմից, նաև ունի աֆրիկյան արմատներ հոր կողմից ։ Հոլզին փոքր տարիքից ջութակ է նվագել, ինչպես նաև 14 տարեկանից նվագում է կիթառ ։ Առաջին հարցազրույցներից մեկում խոստովանել է, որ 16-17 տարեկաններում նրա մոտ ախտորոշվել է մանիակալ-դեպրեսիվ պսիխոզ ։ 18 տարեկանում ֆինանսական խնդիրների պատճառով, աղջիկը հայտնվել է փողոցում։ Նա անցկացրել է շատ համերգներ տարբեր անուններով, բայց ի վերջո, կանգ է առել Հոլզի անվանվան վրա, որ նրա անվան (Էշլի) անագրամման է, ինչպես նաև Բրուքլինում այդ անունով փողոց կա, որտեղ Էշլին շատ ժամանակ է անցկացրել, երբ դեռահաս էր. Ի սկզբանե նա նախատեսում էր ընդունվել կերպարվեստի ֆակուլտետ, սակայն չի կարողացել իրեն դա թույլ տալ ։
Խոսելով իր մասին, ավելի վաղ նաև օգտագործել «tri-bi» («երեք-բի») տերմինը, որ նշանակում է biracial, bisexual and bipolar (բազմառասայականություն, երկսեռականություն և ՄԴՊ), սակայն ավելի ուշ դադարեցրել է դրա օգտագործումը ։
Վաղ ստեղծագործություններ
Մինչ «Room 93»-ը թողարկելը, Հոլզին բազմաթիվ քավերներ և տեղադրել ՅուԹուբում։ Թեյլոր Սվիֆթի «I Knew You Were Trouble» քավերը նրա ամենահայտնի աշխատանքն է ։
Գեզերու ջուր
Գեզերու ջուր, Գեզերու գետ, գետակ Հայկական լեռնաշխարհում, Տիգրիսի ավազանում, հոսում է Սասունի արևելյան մասով ։
Հոլզի
Room 93
«Ghost» և «Hurricane» երգերը դարձան սինգլեր և նկարահանվեցին դրանց տեսահոլովակները, որոնք պատմում են դեռահասների խմբի մասին (Hurricane) և այդ պատմության խմբի զույգի մասին (Ghost)։ Տեսահոլովակների գործողությունները տեղի է ունենում մոթելում, 93 սենյակում։ Այդ ժամանակ երգչուհու էջում կային ևս երկու երգի թիզերներ՝ «Trouble» և «Empty Gold»:
Գեզերու ջուր
Ծանոթագրություններ
Կատեգորիա:Թուրքիայի գետեր Կատեգորիա:Պարսից ծոցի ավազանի գետեր
Հոլզի
Badlands
«Badlands» ալբոմը թողարկվել է 2015 թվականի օգոստոսի 28-ին ։ Ալբոմի առաջին սինգլը «New Americana» երգն է։
Արտաքին հղումներ
Կատեգորիա:Ամերիկացի երգչուհիներ Կատեգորիա:Ամերիկացի երգահաններ Կատեգորիա:Ֆեմինիստ երաժիշտներ Կատեգորիա:ԼԳԲՏ անձինք Կատեգորիա:Հոլզի Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:Ամերիկացի փոփ երգիչներ Կատեգորիա:Ամերիկացի փոփ երգչուհիներ Կատեգորիա:Ամերիկացիներ իռլանդական ծագմամբ Կատեգորիա:Բեմական կեղծանուններ Կատեգորիա:Ամերիկացի կոմպոզիտորներ Կատեգորիա:Ամերիկացի կիթառահարներ
Կաստելնո Դյուրբան
Համայնքի INSEE կոդ՝ 09082։
Բնակչություն
Համայնքի բնակչությունը 2008 թվականին կազմում էր 413 մարդ։
Տնտեսություն
2007 թվականի տվյալներով 252 աշխատունակ տարիքի մարդկանցից (15-64 տարեկան) 178-ը տնտեսապես ակտիվ էին, 74-ը անգործունակ (ակտիվության ցուցանիշը 70,6 %, 1999 թվականին եղել է՝ 75,2 %)։ 178 աշխատունակ բնակիչներից 148-ը աշխատում էին (80 տղամարդ և 68 կին), անաշխատանք էին 30-ը (13 տղամարդ և 17 կին)։ 74 անգործունակ մարդկանցից 13-ը աշակերտներ կամ ուսանողներ են, 38-ը թոշակառու, 23-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ֆիրս Շիշիգին
Ֆիրս Եֆիմովիչ Շիշիգին (Фи́рс Ефи́мович Шиши́гин, ), խորհրդային թատերական ռեժիսոր, մանկավարժ։ ԽՍՀՄ ժողովրդական արտիստ (1964), Ստալինյան երրորդ կարգի մրցանակի դափնեկիր (1951)։
Կենսագրություն
Ֆիրս Շիշիգինը ծնվել է 1908 թվականի օգոստոսի 17 (30)-ին Արխանգելսկի նահանգի (ներկայիս Արխանգելսկի մարզի Շենկուրսկի շրջան) Բորոկ-Գորոդոկ գյուղում գյուղացու ընտանիքում։ Վաղ մանկությունն անցել է Արխանգելսկում, սովորել է եկեղեցական-ծխական դպրոցում։ 1918 թվականից հոր հետ բնակվել է Սիմբիրսկում։ Որպես ռեժիսոր առաջին փորձերը կատարել է 1922 թվականին պիոներական ջոկատավար եղած ժամանակ։
1925-1929 թվականներին սովորել է Բեմական արվեստի Լենինգրադի տեխնիկումի ռեժիսորական բաժում  (ղեկավար՝ Սերգեյ Ռադլով, մանկավարժներ՝ Վլադիմիր Սոլովյով, Ստեֆան Մոկուլսկի, ԼեոնիդՎիվեն)։ Նրա  այդ տարիների ընկերներից են  Նիկոլայ Չերկասովը, Բորիս Չիրկովը, Դմիտրի Շոստակովիչը։ 1928 թվականին  Գ. Իոնինի և Ալեքսանդր Պրեյսի հետ համատեղ Լենինգրադի թատրոնի Յուսուպովյան պալատում կազմակերպված Դասական մանրապատումների թատրոնում փորձեց զբաղվել ռեժիսուրայով՝ բեմադրելով Պրոսպեր Մերիմեի « Կլարա Գազուլի թատրոնը » ներկայացումը։
1929-1933 թվականներին եղել է Լենինգրադի աշխատող երիտասարդության թատրոնի ռեժիսորը (այժմ՝ «Բալթիկայի տուն» թատրոն), Մ. Սոկոլովսկու և Ադրիան Պիոտրովսկու  հետ համատեղ գրեցին  «Կանաչ արտադրամաս» օպերետը, Աշխատող երիտասարդության թատրոնի տեխնիկումում դասավանդել է թատերական վարպետություն, ղեկավարել մասսայական հատվածը, այնուհետև ղեկավարել է Նոգինի անվան տեքստիլ ֆաբրիկայի Աշխատող երիտասարդության թատրոնը։ 1932 թվականին նկարահանվել է Պավել Պետրով-Բիտովի «Բարդ հարց» ֆիլմում Ֆիլոնայի դերում։
1933 - 1945 թվականներին եղել է Հեռավոր Արևելքի թատրոնների գեղարվեստական ղեկավարը։ 1933 թվականին ստեղծում է  Նիկոլսկ-Ուսուրիյսկի դերասանական   ստուդիան, որը շուտով  վերափոխվեց ԱՌՕԴ թատրոնի։ 1937 թվականին կեղծ մատնությամբ ձերբակալվում է  մարշալ Բլյուխերի շրջապատի հետ միասին։ 1939 թվականին ազատ է արձակվում, որպես չհիմնավորված տուժող և վերականգնվում են նրա  բոլոր իրավունքները։ Համ Կ(բ)Կ անդամ է 1940 թվականից։ Վերադառնում է իր թատրոն, բայց իր դեմ ցուցմունքներ տված աշակերտների հետ աշխատանքը չի ստացվում։ Աշխատում է Պրիմորիեյի կոլտնտեսային թատրոնի (Վորոշիլով քաղաքի) և Վլադիվոստոկի թատրոնի գեղարվեստական ղեկավար, եղել է Վլադիվոստոկի մարզային մշակույթի բաժնի վարիչ։
1945 թվականին Ստավրոպոլի մարզային դրամատիկական թատրոնի գլխավոր ռեժիսորն էր։ 1947-1950-ական թվականներին Մոսկվայի դրամատիկական և կոմեդիայի թատրոնի (այժմ՝ Տագանկայի թատրոն) ռեժիսորն էր։ 1950-1956 թվականներին Ստալինգրադի Մ. Գորկու անվան դրամատիկական թատրոնի գլխավոր ռեժիսորն էր, որտեղ էլ բացահայտում է Կ. Ա. Սինիցինի, Իվան Լապիկովի, Ինոկենտի Սմոկտունովսկու, Լ. Ի. Մակարովայի, Ռ. Ռիբկովայի, Մ. Գորբատովայի, Ն. Սոկոլովի տաղանդները։ 1956 - 1960 ական թվականներին եղել է Վորոնեժի թատրոնի ռեժիսոր, առավել նշանավոր էր Վ. Ա. Կորաբլիննովի վիպակի հիման վրա բեմադրված «Ալեքսեյ Կոլցով» ներկայացումը, որտեղ էլ նա բացահայտում է Լ. Ս. Բրոնեվոյի տաղանդը։
1960 թվականից Յարոսլավլի Ֆ. Գ. Վոլկովի անվան թատրոնի տնօրենն էր և գլխավոր ռեժիսորը։
Վերջին տարիներին ստիպված էր հեռանալ թատրոնից կապված կուսակցության մարզկոմի պրոպագանդայի և ագիտացիայի բաժնի հետ ունեցած հերթական կոնֆլիկտի հետ։ 1962 թվականից դասընթացներ է կազմակերպում Յարոսլավլի թատերական տեխնիկումում, որի ստեղծման և հետագայում ինստիտուտ  վերափոխվելու գործում ակտիվ մասնակցություն է ունեցել։  Մահացել է Յարոսլավլում 1985 թվականի մայիսի 29-ին (այլ աղբյուրներով՝ մայիսի  25-ին ):  Թաղված է Լեոնտևյան գերեզմանոցում, նրա գերեզմանին դրված գրանիտե հուշարձանի հեղինակներն են քանդակագործներ Իվան Դիկունովը և Էլզա Պակը։
Ընտանիք
Կինը դերասանուհի Լ. Յա. Մակարովան, ՌՍՖՍՀ վաստակավոր արտիստ է։ Որդին՝ Վլադիմիրը, ինժեներ է, Ռուսաստանի վաստակավոր կոնստրուկտոր։
Ծանոթագրություններ
Կատեգորիա:Ռուս թատերական ռեժիսորներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ՌԽՖՍՀ Կոնստանտին Ստանիսլավսկու անվան պետական մրցանակի դափնեկիրներ Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:Խորհրդային մանկավարժներ Կատեգորիա:ԽՍՀՄ ժողովրդական արտիստներ Կատեգորիա:Ստալինյան մրցանակի դափնեկիրներ Կատեգորիա:Լենինի շքանշանի ասպետներ Կատեգորիա:ՌԽՖՍՀ ժողովրդական արտիստներ Կատեգորիա:ՌԽՖՍՀ արվեստի վաստակավոր գործիչներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:ԽՄԿԿ 23-րդ համագումարի պատվիրակներ Կատեգորիա:Խորհրդային թատերական մանկավարժներ Կատեգորիա:ԽՄԿԿ անդամներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Ռուս ռեժիսորներ
Էդուարդ Բաղդասարյան (այլ կիրառումներ)
Էդուարդ Բաղդասարյան անունը կարող է վերաբերել հետևյալ անձանց.
Գոլխիտ (գետակ)
Գոլխիտ, գետակ Ճորոխի ավազանում, սրա վտակ Մուրղուզի օժանդակը ։
Ծանոթագրություններ
Կատեգորիա:Հայկական լեռնաշխարհի գետեր Կատեգորիա:Թուրքիայի գետեր
Գյոլչայ
Գյոլչայ, գետակ Հայկական լեռնաշխարհում, Սևանա լճի ավազանում։ Կոչվել է նաև Եղնանիստ (Եզնանիստ)։ Սկիզբ է առնում Արմաղանի լեռներից։ Ղ. Ալիշանը Գյոլչյան համարում է Կողակակետի վտակը ։
Ծանոթագրություններ
Կատեգորիա:Հայկական լեռնաշխարհի գետեր
Գյոլջիկ (լեռ)
Գյոլջիկ, լեռ Մեղրու լեռներում, Մեղրուց մոտ 23 կմ հյուսիս։ Ձգվում է արևմուտքից արևելք՝ 2-3 կմ երկարությամբ, և հարևան լեռների հետ կազմում է ջրբաժան գիծ Ողջի և Մեղրի գետերի միջև։ Բարձրությունը 2889 մետր ։
Ծանոթագրություններ
Կատեգորիա:Սյունիքի մարզի լեռներ
Ջոուլ-Թոմսոնի էֆեկտ
Ջոուլ-Թոմսոնի էֆեկտ, դրոսել-էֆեկտ, գազի ջերմաստիճանի փոփոխությունը ադիաբատ դրոսելման, այսինքն՝ ծակոտկեն միջնորմով, դիաֆրագմայով կամ վենտիլով դանդաղ հոսելիս (առանց շրջակա միջավայրի հետ ջերմափոխանակության) գազի ճնշման նվազման դեպքում։ Հայտնաբերել և հետազոտել են Ջ․ Ջոուլը և Ու․ Թոմսոնը 1852—1862-ին։ Դրոսելման ժամանակ, երբ գազի ճնշումը p1-ից նվազում է մինչև p2 արժեքը, նրա ծավալը, ընդհակառակը, V1-ից մեծանում է մինչև V2 արժեքը։ Ընդ որում սկզբում ծախսվում է p1V1 աշխատանք, իսկ այնուհետև գազը, ընդարձակվելով, կատարում է p2V2 աշխատանք։ Իդեալական գազի դեպքում, ըստ Բոյլ-Մարիոտի օրենքի, p1V1=p2V2։ Իրական գազերի դեպքում, ջերմաստիճանի և ճնշման սկզբնական արժեքներից ու գազի տեսակից կախված, p1V1-ը կարող է մեծ կամ փոքր լինել p2V2-ից։
Գազի ջերմաստիճանի ΔТ=Т2—T1 փոփոխությունը դրոսելման ժամանակ (այսինքն՝ Ջոուլ-Թոմսոնի էֆեկտի հետևանքով) պայմանավորված է երկու մեծությամբ․ Ջոուլ-Թոմսոնի էֆեկտում հիմնական մեծությունը ΔuТ անդամն է, որը միշտ դրական է և պայմանավորում է գազի հովացումը։ Իսկ ΔpVT մեծությունը կարող է լինել և՝ դրական (p1V1p2V2), և բացասական (p1V1 >p2V2)․ դրա բացարձակ արժեքը սովորաբար ֆոքր է և չի գերազանցում ΔuТ մեծության 10—15%-ը։ Մեծ մասամբ ΔpVT-ն բացասական է, և ΔТ-ն Փոքր է լինում ΔuТ-ից։ Քանի որ ΔuТ-ի մեծությունն ու նշանը կախված են սկզբնական պայմաններից, ուստի միևնույն գազի համար տարբեր ջերմաստիճանների և ճնշումների դեպքում Ջոուլ-Թոմսոնի էֆեկտ կարող է տարբեր լինել՝ դրական (գազը հովանում է) կամ բացասական (գազը տաքանում է)։ Ջոուլ-Թոմսոնի էֆեկտի նշանի փոփոխությունը կոչվում է ինվերսիա (շրջում)։ Սենյակային ջերմաստիճանում գազերի մեծ մասի համար Ջոուլ-Թոմսոնի էֆեկտ ճնշման արժեքների լայն տիրույթում դրական է։ Ջրածնի և հելիումի համար Ջոուլ-Թոմսոնի էֆեկտի սովորական պայմաններում բացասական է, ինվերսիան վրա է հասնում միայն բավականաչափ ցածր ջերմաստիճաններում (հելիումի համար՝ —236°С ջերմաստիճանում)։ ճնշման ոչ մեծ տատանումների դեպքում ΔТ-ի փոքր արժեքներով բնութագրվող Ջ-Թ․ է․ կոչվում է դիֆերենցփալ էֆեկտ։ Դրոսելում ճնշման մեծ անկումների դեպքում գազի ջերմաստիճանը կարող է զգալիորեն փոխվել։ Օրինակ, 17°С սկզբնական ջերմաստիճանում 200-ից մինչև 1 մթն դրոսելման դեպքում օդը հովանում է 35 °C-ով։ Այս ինտեգրալ էֆեկտն ընկած է գազերի հեղուկացման տեխնիկական պրոցեսների հիմքում։ Քանի որ Ջոուլ-Թոմսոնի էֆեկտի մեծությունը որոշվում է միջմոլեկուլային փոխազդեցությամբ, ուստի այն կարեոր նշանակություն ունի իրական գազերի հատկությունների հետազոտման համար։
Կատեգորիա:Թերմոդինամիկա
Ալ-Զաբադանիի շրջան
Ալ-Զաբադանիի շրջան (ناحية الزبداني), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ալ-Զաբադանիի գավառի երեք շրջաններից մեկը։
Վարչական կենտրոնն Ալ-Զաբադանի քաղաքն է։ 2004 թվականի տվյալներով բնակչությունը կազմել է 40,613 մարդ ։ Քաղաքն ու շրջակա ավանները կազմում են 178.67 քառ.կմ տարածք։
Ունի 7 գյուղ և ավան
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Զաբադանիի գավառ
Պապն ու թոռը
Սյուժե
Վրա է հասնում ձմեռը, և շուրջն ամեն ինչ ծածկվում է ձյունով. նման եղանակը շատ հարմար է խաղերի, չարաճճիությունների և սպորտով զբաղվելու համար, իսկ Միշկան քնած է։ Աղվեսի, նապաստակի ու սկյուռի ձագերը որոշում են արթնացնել իրենց ընկերոջը ձմեռային քնից։ Վերջապես, մեծ դժվարությամբ դա նրանց հաջողվում է, և Միշկան դուրս է գալիս սահադաշտ։ Չնայած նրան, որ պապին նրա ձմեռային խաղերը դուր չեն գա, արջուկն այնուամենայնիվ համարձակվում է սահել չմուշկներով և արագ ներգրավվում է անտառային մարզադպրոցի կյանքի մեջ։ Իսկ երբ վրա է հասնում պատանի գեղասահորդների ցուցադրական ելույթների օրը, պապն արթնանում է։
Վերահնչյունավորում
2001 թվականին մուլտֆիլմը վերականգնվել է ու նորից հնչյունավորվել «Студия АС» և «Детский сеанс 1» ընկերություների կողմից։ Նոր տարբերակում ամբողջովին փոխվել է ֆոնոգրաման, հնչունավորմանը մասնակցել են ժամանակակից դերասաններ (Իրինա Մալիկովա, Վլադիմիր Կոնկին, Բորիս Տոկարյով, Յուլիեն Բալմուսով, Ալեքսանդր Կոտով), տիտրերում փոխվել են հնչունային ռեժիսորի և հնչունավորման դերասանների անունները։ Վերահնչյունավորումը խիստ բացասական է գնահատվել ինչպես հեռուստադիտողների մեծ մասի, այնպես էլ պրոֆեսիոնալ միության անդամների կողմից  ։ Վերականգնման որակը նույնպես երբեմն քննադատության է արժանացել։
Արձագանքներ
1950-ական թվականների առաջին կեսին նկարահանվել են այնպիսի հայտնի ժապավեններ, ինչպիսիք են Մ. Ցեխանովսկու «Հեքիաթ ձկնորսի և ձկան մասին» (1950) և «Կաշտանկա» (1952), Լ. Ատամանովի «Ալվան ծաղիկը» (1952) և «Ոսկե այծքաղ (1954), Ա. Իվանովի «Պապն ու թոռը» (1950) և այլն։
Մուլտֆիլմի մասին
Բեմադրող նկարիչ Եվգենի Միգունովը պատմել է մուլտֆիլմի մասին իր «О, об и про…» հոդվածում (ամսագիր «Киноведческие записки» № 56).
Մի անգամ եղապ ծիիծաղելի էպիզոդ։ Քննարկում էին Բ. Լասկինի «Պապն ու թոռը» սցենարը։ Լինելով սխեմատիկ և ընդհանուր՝ այն չուներ ոչինչ, ինչից կարող էր անմիջապես ֆիլմ ստացվել։ Բորիս Սավելևիչի լավ ծանոթը՝ Բորիս Եֆիմովիչը, հենց այդտեղ, լիովին գովասանքով արտահայտվելով ստեղծողների (ներառյալ նաև ինձ Ալեքսանդր Վասիլևիչ Իվանովի՝ ռեժիսորի հետ), վստահություն է հայտնել, որ «նման պրոֆեսիոնալների ձեռքում այդ գերազանց սցենարը կփայլի, ինչպես ալմաստն ագուցարանում...» և այլն։ Ինչից հետո նա, քաղաքավարությամբ ներողություն խնդրելով, գնաց «գործերով»։ Գեղխորհուրդը նրա հեռանալուց հետո խստացավ և երեք ելույթների ընթացքում փոշիացրեց նույնիսկ Բորիս Լասկինի մտահղացումը։ Ընդ որում՝ դա արվեց կտրուկ սատիրական երանգներով։ Դեռ ընթերցանության ընթացքում, որը բացառության կարգով արեց հենց հեղինակը՝ Լասկինը, իր թավշե, այախոս, զգայուն ձայնով՝ ոգեշնչված ու խանդավառությամբ ընբեշխնելով գրական «մարգարիտները», ինչպիսին է «գազանիկները բաժանվում են երկու խայտաբղետ շրջանների՝ արտաքին ու ներքին։ Արտաքինը գնում է ժամսլաքի ուղղությամբ, ներքինը՝ ....»: Եվ այդտեղ նրան ընդհատեց, ինչպես դանակով կտրեն, Դավիդովը՝ ավարտելով նրա փոխարեն. «...րոպեի»։ Պարզ դարձավ, որ սցենարից ոչինչ դուրս չի գա։ Առաջարկվեց հիմնովին վերամշակել։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1950 մուլտֆիլմեր Կատեգորիա:Մուլտֆիլմեր արջերի մասին Կատեգորիա:Մուլտֆիլմեր նապաստակների մասին Կատեգորիա:Ալեքսանդր Իվանովի մուլտֆիլմեր
Հողածածկում
Հողածածկում, հողարկում, սակավ բերրի հողահանդակները բարելավելու նպատակով հողի բերրի շերտերի կամ հնարավոր բերրիությամբ ապարների հանման, տեղափոխման և այդ հողահանդակներում սփռման աշխատանքների համալիր։
Կիրառում
Հողածածկումը կիրառվում է նաև վերակուլտիվացման՝ հողերի բերրիության վերականգնման և շրջակա բնական միջավայրի պայմանների բարելավման նպատակով։ Հողածածկման եղանակով բարելավում են Արդյունքում պարարտացվում է հողը, բարելավվում ջրաֆիզիոլոգիական հատկությունները։ Հողածածկում առավել արդյունավետ է աղուտները բարելավելիս, դրանց մակերևույթը ծածկում են 10-15 սմ հաստության սևահողի կամ հումուսացվածայլ հողերի շերտով։ Այդ շերտը պահպանվում է հողի մշակման անշրջում եղանակի դեպքում։
Հողածածկումը գոմաղբի, գիպսի և կրի ներմուծման հետ համակցելիս արագանում են աղուտների բերրիության վերականգնման շարժընթացները։ Երբեմն կիրառում են պարբերական հողածածկում՝ բերրի հողի ավելի փոքր՝ 1-2 սմ շերտով և հերկումով։
Կատեգորիա:Հող
Նովա Իբիա
Նովա Իբիա (Nova Ibiá), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 7045 մարդ՝ 2007 թվականի տվյալներով։ Գրավում է 180,701 կմ2 տարածք։ Բնակչության խտությունը՝ 39,1 մարդ/կմ²։ Քաղաքի տոնը նշվում է հունիսի 13-ին։
Պատմություն
Քաղաքը հիմնադրվել է 1990 թվականի հունիսի 13-ին։
Աշխարհագրություն
Կլիման տարածքում մերձարևադարձային խոնավ է։
Յակով Կապկով
Յակով Ֆեոդորովիչ Կապկով (Яков Фёдорович Капков, 1816 – 29 մարտի, 1854, Սանկտ Պետերբուրգ, Ռուսական կայսրություն), ռուս պատմական գեղանկարիչ, ժանրիստ և դիմանկարիչ։
Կենսագրություն
Յակով Կապկովը ծնվել է 1816 թվականին իշխան Միխայիլ Վորոնցովի ոչ հարուստ ճորտ կապալառուի ընտանիքում ։
Վան Չժունլին
Վան Չժունլին (王中林, 1961, Չինաստանի Ժողովրդական Հանրապետություն, Շենսի նահանգ), ամերիկա-չինական գիտնական, ֆիզիկոս, ինչպես նաև նանոտեխնոլոգիաների մասնագետ։
Յակով Կապկով
Կենսագրություն
Նկարչական նախնական կրթությունն ստացել է Ալեքսեյ Եգորովի ղեկավարությամբ նրա արվեստանոցում ։ Չնայած ծայրահեղ աղքատությանը՝ նա ձգտել է սովորել Գեղարվեստի կայսերական ակադեմիայում և այնտեղ ընդունվելու համար մի քանի նկարներ է ներկայացրել իր տիրոջը՝ իշխան Միխայիլ Վորոնցովին, և իրավունք խնդրել փրկագնով ազատություն ստանալ։ Իշխան Վորոնցովը, տեսնելով նրա տաղանդը, նրան ազատ է թողել առանց փրկագին պահանջելու (1832)։ Սակայն ապագա նկարիչը սկզբնական շրջանում վարել է շվայտ կյանք՝ ծախսելով փրկագնվելու համար հավաքված գումարը։ Հետագայում նա զղջացել է և հորը խնդրել իրեն ուղարկել ակադեմիա։ Հայրը չէր խրախուսում որդու ընտրությունը, սակայն խորթ մայրը, ընդհակառակը, խրախուսում էր գեղանկարչության հանդեպ նրա հակումը ։
Մեկնելով Սանկտ Պետերբուրգ՝ Յակով Կապկովն ընդունվում է Գեղարվեստի կայսերական ակադեմիա որպես Նկարիչների աջակցման միության կրթաթոշակառու։ Այնտեղ նա աշակերտում է Կարլ Բրյուլովին, ում ուշադրությանը նա արժանացել էր Գվիդո Ռենիի «Հրեշտակապետ Միքայել» նկարի կրկնօրինակի շնորհիվ ։
Վան Չժունլին
Կենսագրություն
Վան Չժունլինը ծնվել է 1961 թվականին Չինաստանի Ժողովրդական Հանրապետության Շենսի նահանգում՝ Պուչեն քաղաքում, որը ներկայումս վարչականորեն մտնում է Վեյնանի քաղաքային օկրուգի կազմի մեջ։
Յակով Կապկով
Կենսագրություն
1842 թվականին «Ալքիբիադեսի մահը» նկարի համար Յակով Կապկովն արժանացել է փոքր ոսկե մեդալի, իսկ 1845 թվականին «Սիլոամի կնքավազան» ծրագրի կատարման համար ստացել է մեծ ոսկե մեդալ ու XIV աստիճանի դասային նկարչի կոչում ։
Դրանից հետո Յակով Կապկովը մեկնել է Իտալիա, սակայն 1849 թվականին քաղաքական իրավիճակի (1848-1849 թվականների եվրոպական հեղափոխություն) պատճառով ռուս այլ նկարիչների հետ ստիպված է եղել վերադառնալ հայրենիք։ 1850 թվականին գեղանկարչական ունակությունների կատարելագործման համար կրկին ուղարկվել է արտասահման, սակայն ոչ թե Արևելք, ինչպես միջնորդել էր ղեկավարությունը, այլ Արևմուտք՝ Հոլանդիա և Իսպանիա։
Վան Չժունլին
Կենսագրություն
1983 թվականին Վան Չժունլինը Չինաստանում ավարտել է Հեռահաղորդակցության և ճարտարապետության հյուսիսարևմտյան համալսարանի ֆիզիկայի ֆակուլտետում։
Յակով Կապկով
Կենսագրություն
Դեռ Պապական մարզում գտնվելու ընթացքում Յակով Կապկովը տարվել էր մինչռաֆայելյան դարաշրջանի գեղանկարչությամբ և երազում էր Ռուսաստանում վերստեղծել Մազաչչոյի, Բեատո Անջելիկոյի ու այդ դարաշրջանի մյուս գեղանկարիչների ոճը, այդ պատճառով էլ նորից ձգտում էր մեկնել Իտալիա։ Սակայն մահանում է նրա քույրը, ով պահում էր խորթ մորը, և Կապկովն ստիպված է լինում վերադառնալ Պետերբուրգ, այստեղ նա իր վերջին գումարով խորթ մոր համար գնում է ոչ մեծ տուն և հրաժարվում ուղևորությունից։ Հետագա կյանքը նա անցկացրել է Ռուսական կայսրության մայրաքաղաքում, որտեղ էլ մահացել է 1854 թվականի մարտի 29-ին ։
Ըստ Բրոքհաուզի և Եֆրոնի հանրագիտական բառարանի՝ Յակով Կապկովի աշխատանքներից լավագույններն են, բացի վերոնշյալներից, նաև «Տատյանան կարդում է Օնեգինին ուղղված իր նամակը» («Татьяна, читающая своё письмо к Онегину»), «Մարիա և Զարեմա» и «Այրին» («Вдовушка») նկարները ։ Նա ստեղծել է նաև մի շարք դիմանկարներ, որոնցից են Պրոֆեսոր Կուտորգիի, Չերտկով ընտանիքի, Ռեզանովայի ու Բենուայի և այլ դիմանկարներ ։
Վան Չժունլին
Կենսագրություն
1987-1988 թվականներին չինացի ֆիզիկոսը աշխատել է Նյու Յորքում, իսկ 1988-1989 թվականներին Վան Չժունլին արդեն Մեծ Բրիտանիայում էր։ Մեծ Բրիտանիայում նա ուսանել է Քեմբրիջի համալսարանում։
Յակով Կապկով
Գրականություն
Կատեգորիա:Ռուս նկարիչներ
Վան Չժունլին
Ծանոթագրություններ
Կատեգորիա:1961 ծնունդներ Կատեգորիա:Չինաստանում ծնվածներ Կատեգորիա:Արիզոնայի համալսարանի շրջանավարտներ Կատեգորիա:Չինացի ֆիզիկոսներ Կատեգորիա:Ամերիկացի ֆիզիկոսներ Կատեգորիա:Ֆիզիկոսներ այբբենական կարգով Կատեգորիա:Ամերիկացի գիտնականներ
Ռիֆ Դիմաշկի գավառ
Ռիֆ Դիմաշկի գավառը բաղկացած է 6 շրջաններից՝
Ծանոթագրություններ
Կատեգորիա:Ռիֆ Դիմաշկի գավառ
Ռոմրի (Էնայի գավառ)
Ռոմրի (Romery), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը՝ Վերվենի։ Համայնքի INSEE կոդը՝ 02654:
Բնակչություն
2010 թվականի տվյալներով՝ համայնքի բնակչությունը կազմում է 130 մարդ։
Տնտեսություն
2010 թվականին համայնքի 51 աշխատունակ (15-64 տարեկան) բնակիչներից 37-ը տնտեսապես ակտիվ էին, 14-ը՝ ոչ ակտիվ (ակտիվության ցուցանիշը կազմել է 72,5 %, 1999 թվականին եղել է 63,8%)։37 տնտեսապես ակտիվ բնակիչներից աշխատում էին 31-ը (18 տղամարդ և 14 կին), գործազուրկ էին 5 մարդ (1 տղամարդ և 4 կին)։ 14 տնտեսապես ոչ ակտիվ բնակիչներից 0 ը եղել են աշակերտներ կամ ուսանողներ, 11-ը՝ թոշակառուներ, 3-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Վլադիմիր Ժաբոտինսկի
Վլադիմիր Եվգենևիչ ժաբոտինսկի (ծննդյան անունը՝ Վոլֆ Եվնովիչ Ժաբոտինսկի, זאב ז'בוטינסקי — Зеэв Жаботинский, ), սիոնիզմի աջ թևի առաջնորդ,  ռևիզիոնիստական սիոնականության հիմնադիր, Հրեական ճամբարի (Իոսիֆ Տրումպելդորի հետ միասին) և «Իրգուն», «Բեյթար» կազմակերպությունների հիմնադիր, գրող, բանաստեղծ, հրապարակախոս, լրագրող, թարգմանիչ։ Գրել է եբրայերեն և իդիշ լեզուներով (հրապարակախոսություն), ռուսերենով (գեղարվեստական արձակ, ֆելիետոններ, բանաստեղծություններ, բանաստեղծությունների թարգմանություններ) և  ֆրանսերենով ։
Մանկություն, երիտասարդություն
Վլադիմիր Ժաբոտինսկին ծնվել է Օդեսայում՝ 1880 թվականի հոկտեմբերի 5(17)-ին, ձուլված հրեաների ընտանիքում։ Հայրը` Եվնոն (Զեև-Վոլֆ, Վոլֆ Եվնովիչ) Ժաբոտինսկին , որը ծառայում էր Ծովագնացության և առևտրի ռուսական միությունում, գաղթել էր Նիկոպոլ քաղաքից, մայրը՝ Հավա (Էվա Մարկովնան) Զակ, (1835—1926) ծնունդով  Բերդիչև քաղաքից էր, Մագիդի ծոռը՝ Դուբնո քաղաքից։ Ավագ եղբայր Միրոնը մահացել էր փոքր ժամանակ, քույրը՝ Թերեզան (Թամարա, Տանյա) Եվգենևնա Ժաբոտինսկի-Կոպը, եղել է Օդեսայի կանացի մասնավոր դպրողի հիմնադիրը։
Երբ լրացել է Վլադիմիրի 5 տարեկանը, հոր հիվանդության հետ կապված, ընտանիքը մեկնել է Գերմանիա։ Հաջորդ տարի հայրը մահացել է։ Մայրը, չնայած վրա հասած աղքատությանը, գրենական պիտույքների խանութ է բացել և տղային ուղարկել Օդեսայի գիմնազիա։ Գիմնազիայում Ժաբոտինսկին սովորել է որպես  միջակ ընդունակությունների տեր աշակերտ և չի ավարտել կուրսը։ Նրան ավելի շատ հետաքրքրում էր լրագրությունր։ 16 տարեկանում նրա հոդվածները հրապարակվում էին «Օդեսայի թերթիկ» ռուսական գավառական հայտնի թերթում։ Այդ թերթի խմբագրությունից նրան՝ որպես թղթակից, ուղարկել են Շվեյցարիա և Իտալիա: Ժաբոտինսկին թղթակցել է նաև «Օդեսայի նորություններ» թերթին։ Բարձրագույն կրթություն է ստացել Հռոմի համալսարանում ՝ իրավունքի ամբիոնում ։
Գրող և լրագրող
Լրագրության մեջ Ժաբոտինսկու դեբյուտը տեղի է ունեցել 1897 թվականին « Հայացք դեպի հարավ» թերթում՝ Վլադիմիր Իլիրիչ կեղծանունով։ Նրան ուշադրություն  դարձրին Altalena  կեղծանունով  Հռոմից գրված ֆելիետոնի թղթակցության ժամանակ։  20-րդ դարի սկզբին  ակտիվորեն հանդես է եկել  որպես պոետ և թարգմանիչ։ Նրա թարգմանություններով ռուսական հանրությունը ծանոթացել է ժամանակի եվրոպական այնպիսի  խոշորագույն պոետների  բանաստեղծություններին, ինչպիսիք են ՝ Հայիմ Նախման Բյալիկը ։ Ժաբոտինսկին Էդգար Ալլան Պոյի «Ագռավի» ռուսական թարգմանություններից մեկի հեղինակն է։
1904 թվականին գնացել է Սանկտ-Պետերբուրգում ապրելու (ոստիկանության հետ տեղի ունեցած միջադեպի պատճառով, որի համար նրան սպառնում էր վարչական տույժ), համագործակցել է  «Ռուսի» («Ուրվագծեր՝ առանց վերնագրի», «Վլադիմիր Ժաբոտիսնկի» ստորագրությամբ)։ Ակտիվորեն է արձագանքել ռուսական հանրային կյանքում տեղի ունեցող բոլոր երևույթներին և կրքոտ պաշտպանել  անձի ազատության սկզբունքները։ 1907 թվականին ամուսնացել է գիմնազիայի  իր համադասարանցու քրոջ՝ Աննա Մարկովնա Գալպերինայի հետ հետ։
Ժաբոտինսկու բանաստեղծական ստեղծագործությունների, ֆելիետոնների և հոդվածների մի մասը առանձին հրապարակվել է հեղափոխությունից առաջ՝ «Ուսանողական բոհեմ» (իտալական ուսանողական կյանքից), «10 գիրք», «Խեղճ Շառլոտա» պոեմը՝ Շառլոտա Կոռդեի մասին, հրատարակված տպաքանակը բռնագրավվել է իշխանությունների կողմից. նրանք պոեմի մեջ ահաբեկչության կոչեր էին տեսել։ Այդ ստեղծագործությունը արժանացել է Գորկիի հիացական արձագանքին, Կուպրինը ևս նշել է Ժաբոտինսկու «բնատուր տաղանդի» մասին և նշել, որ, եթե Ժաբոտինսկին չտարվեր սիոնիստական գործունեությամբ, կդառնար «ռուսական գրականության արծիվը» ։
1909 թվականին՝ Գոգոլի 100-ամյա հոբելյանի տոնակատարության օրերին, «Ուրվագծեր՝ առանց վերնագրի» շարքի հոդվածներից մեկում, № 13-14, որը հրապարակվել էր «Լուսաբաց» ամսագրում (1913 թվականին վերահրատարակության ժամանակ վերանվանված «Ռուսական քնքշանք»), առաջին անգամ Ժաբոտինսկին ռուսական գրականությունը անվանեց հակասեմական: Նրա կարծիքով՝ ռուսական մտավորականությանը հատուկ է ծածուկ, բայց գնալով ավելի արտահատվող մեծառուսական ազգայնականություն՝ ուղղված հրեաների դեմ։ Այդ ազգայնականության դրսևորման ձևերից է համարել ոչ միայն ռուսական ատելությունը հրեաների նկատմամբ,այլև՝ հրեաների նկատմամբ կանխամտածված մերժողականությունը՝ ասեմիտիզմը։ Իսկ Գոգոլի հոբելյանը նա անվանել է հրեաների համար օտար՝ «ուրիշի հարսանիք» ։
Առաջին համաշխարհային պատերազմ
Առաջին համաշխարհային պատերազմի ժամանակ «արևմտյան ճակատում» եղել է «Ռուսական տեղեկագրեր» թերթի շրջիկ թղթակիցը։ Թուրքիայի՝ պատերազմի մեջ մտնելուն պես առաջ է քաշել հրեական ռազմական ուժի ստեղծման և հրեաների՝ որպես առանձին կողմ պատերազմին մասնակցելու գաղափարը։ Մինչ այդ սիոնիստները այս հարցում չեզոքություն էին պահպանում։ Ժաբոտինսկին առաջ է քաշել այն գաղափարը, որ սիոնիստները միանշանակ պետք է անցնեն Անտանտի կողմը և նրա կազմում ձևավորեն հրեական բանակ, որն իր մասնակցությունը կունենա Պաղեստինի ազատագրման  գործին և կդառնա հրեական պետություն ստեղծելու հիմք (կմախք)։ Գտնվելով Եգիպտոսում, Իոսիֆ Տրումպելդորի հետ միասին Բրիտանական բանակի կազմում հիմադրել է Հրեկան ճամբարը։ Ժաբոտինսկին այդ ամենը ներկայացրել է «Խոսք գնդի մասին» գրքում (1928 թվական )։ Բացասական վերաբերմունք է ունեցել Փետրվարյան և Հոկտեմբերյան հեղափոխություններին հրեաների ակտիվ մասնակցությանը։
Ռևիզիոնիզմի գաղափարախոս
Առաջին համաշխարհային պատերազմից հետո Ժաբոտինսկին բնակություն է հաստատել Պաղեստինում։ 1920 թվականին անգլիական իշխանությունները նրան ձերբակալել են արաբա-հրեական ընդհարումների ժամանակ իմքնապաշտպանություն կազմակերպելու համար, ձերբակալված է եղել Աքքայի ամրոցում և դատապարտվել է 15 տարվա տաժանակիր աշխատանքի, բայց շուտով համաներում է ստացել։ Ազատվելուն պես ընտրվել է Համաշխարհային սիոնիստական կազմակերպության ղեկավար, (1921 թվական), բայց շատ արագ մեծամասնության (այդ թվում՝ կազմակերպության առաջնորդ Խայիմ Վեյցմանի հետ) ունեցել է գաղափարական տարաձայնություններ։ Վեյցմանի կողմնակիցները կարծում էին, որ Բալֆուրի հռչակագիրը (1917) տվել է բոլոր քաղաքական երաշխիքները և որ սիոնիստների գործը այդուհետ պետք է լինի Պաղեստինի գյուղատնտեսական գաղութացումն իրականացնելը և «ազգային օջախ» ստեղծելու համար հիմք նախապատրաստելը։ Ժաբոտինսկին պահանջում էր սիոնիստների քաղաքական տարրի գործունեության ուժեղացում և  «Հորդանանի երկու ափի երկայնքով» հրեական պետականություն ունենալու երաշխիքներ։ Վեյցմարի կողմնակիցները ներքին քաղաքականության մեջ հույսները դնում էին բացառապես դիվանագիտական մեթոդների վրա։ Ժաբոտինսկին շեշտը դնում էր ուժային ճնշման վրա։ Հետագայում Ժաբոտինսկին կտրուկ է արտահայտվել սիոնիստական շարժման մեջ գերիշխող սոցիալիստական գաղափարների դեմ՝ ցույց տալով, որ դասակարգային պայքարը քայքայում է հրեաներին անհրաժեշտ ազգային միասնականությունը։ Նա  կարգախոս էր ընտրել՝ «միայն մեկ դրոշ», և սոցիալիզմի և սիոնիզմի միատեղումը համեմատել էր  միաժամանակ երկու աստծո երկրպագելու հետ։ Ժաբոտինսկին անհրաժեշտ էր  համարել ավանդական սիոնիզմի վերանայումն ու վերստուգումը, որտեղից էլ ծագել է նրա գլխավորած ուղղության անվանումը՝ ռևիզիոնիզմ։
''«1.Հորդանանի եկու ափի երկայնքով հրեական մեծամասնության ձևավորում 2. Պաղեստինում հրեական պետության հիմնադրում ՝ բանականության և արդարադատության հիման վրա Թորաjի ոգով 3. Բոլոր այն հրեաների հայրենադարձություն կազմակերպելը Պաղեստին, ովքեր դա ցանկանում են 4. Սփյուռքի լիկվիդացիա »։ Ընդգծվում էր, որ «այդ նպատակներն վեր են կանգնած անձնական, դասային խմբերի  հետաքրքրություններից ու շահերից»''.: Նոր կազմակերպության շտաբ-կայանը գտնվում էր Լոնդոնում ։
Ժաբոտինսկու հիմնադրած ռևիզիոնիստական ուղղությունից են սկիզբ առել ժամանակակից իսրայելական «աջերը», որոնք, ի դեմս «Լիկուդի» 1970-ական թվականներից սկսած՝ զգալի դեր են կատարում Իսրայելի քաղաքական կյանքում։
Գրական գործունեության շարունակություն
Ժաբոտինսկու գեղարվեստական ստեղծագործության գագաթնակետը կարելի է համարել Առաջին և Երկրորդ համաշխարհային պատերազմների միջև ընկած ժամանակաշրջանը։ Հրապարակվել են «Սամսոն Նազարեյ» (1926) և «Հինգը» (1936), հուշեր «Իմ օրերի պատմվածքը » (եբրայերեն, ռուսական թարգմ. 1985) և «Խոսք գնդի մասին» (1928), «Ճշմարտությունը Տրիստան դա Ռունյայի մասին» ՝ հոդվածների և էսսեների ժողովածու՝ գրված հեղափոխությունից առաջ (Փարիզ, 1930), և բանաստեղծական ժողովածու «Բանաստեղծություններ, թարգմանություններ,պլագիատներ» (Փարիզ, 1931)…
1923 թվականից եղել է նորացված «Լուսաբաց» շաբաթաթերթի խմբագիրը, որը լույս էր տեսնում Բեռլինում, հետո՝ Փարիզում։ Հրապարակախոսական հոդվածների հետ մեկտեղ հրապարակել է վեպեր (նախկին կեղծանունով՝ Altalena): «Սամսոն Նազարեյ» պատմավեպը (առանձին հրատարակված Բեռլինում, 1927), որտեղ տեղի են ունենում աստվածաշնչյան ժամանակներին վերաբերող գործողություններ, Ժաբոտինսկու տեսանկյունից ներկայացվում է ուժեղ, պայքարող, կենսասեր հրեայի իդեալակն կերպարը։
Ռուսերենով գրված «Հինգը» ինքնակենսագրական վեպը, որը (1936) ներկայացնում է Օդեսայում ապրող հրեական ընտանիքի ողբերգական ճակատագիրը 1905 թվականին, գրեթե չի արժանացել քննադատների ուշադրությանը (վերահրատարակված Ռուսաստանում և Բելառուսում 2000-ականներին)։
Ժաբոտինսկու գրական ժառանգությունը, անձնական արխիվը, 7000-ի հասնող նամականին, մեծաթիվ փաստաթղթերը՝ միլիոնի հասնող, ինչպես նաև՝ նրան վերաբերվող հրատարակությունները, պահպանվում են Թել-Ավիվում՝ Ժաբոտինսկու անվան ինստիտում, որի մի մասն էլ կազմում է Ժաբոտինսկու թանգարանը։